To bilister stødte tirsdag formiddag frontalt sammen på Tranum Engevej ud for nummer 117 ved Brovst. Ulykken skete, da den ene bil pludselig og af endnu uvisse årsager trak over i den modsatte vejbane, hvor den kørte direkte ind i en anden bil. Der er tale om en personbil og en varevogn. Begge implicerede ved bevidsthed Nordjyllands Politi har endnu få oplysninger om trafikulykken, men vagtchef Ole Buus oplyser, at to personer er involveret, og at de begge var ved bevidsthed umiddelbart efter sammenstødet. - De er kørt til undersøgelse på hospitalet, lyder det fra vagtchefen hos Nordjyllands Politi. Politiet er stadig på stedet, ligesom også en bilinspektør er der for at klarlægge de tekniske omstændigheder omkring ulykken. Vejen var en overgang spærret som følge af ulykken, men er igen farbar.

Opsummering:
To personer er kommet til skade i forbindelse med en trafikulykke tirsdag formiddag ved Brovst.